Pinkster-genade. | ToekomsVenster
by Kariné Joubert | Jun 1, 2020 | Blog | 0 comments
Die bekende lied getuig van die genade wat ons deel geword het omdat Jesus die prys betaal het. Almal het gesondig herinner Paulus ons aan maar die genade gawe van God is die ewige lewe in Christus Jesus. Derhalwe, genade onbeskryflik groot het U aan my bewys. 'n wegloopkind weer in die Vaderhuis.
Genade is onverdiend. Ons dink ons kan punte by God opstapel wat gegrond is op ons sg. voorbeeldige lewens. Die Bybel sê ons beste poging is soos 'n wegwerplike kleed. Ons vermag niks in eie krag nie. Ons staan verleë voor sy Koninklike regterstoel. Ons is skuldig en reeds veroordeel tensy ons die genade tou wat God uit die hemel gewerp het, in die volheid van die tyd, onbevange desperaat en gelowig vasgryp en vra dat ons uit die moeras van hopeloosheid en pyn gered word.
Dalk worstel jy met die vraag of daar vir jou genade kan wees. Luther het gevra, "waar kry ek 'n genadige God"?